SET พรุ่งนี้เสี่ยงอ่อนตัว จับตาทิศทางราคาน้ำมัน-ค่าเงินบาท
บล.อาร์เอชบี โอเอสเค มองแนวโน้มการลงทุนวันพรุ่งนี้ (1 ก.ย.) ตลาดมีโอกาสที่จะย่อตัวลง พร้อมให้แนวรับ 1,350 จุด ส่วนแนวต้าน 1,380-1,400 จุด แนะนำติดตามทิศทางราคาน้ำมัน และค่าเงินอย่างใกล้ชิด
31 ส.ค. 2558

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี โอเอสเค (ประเทศไทย) เปิดเผยถึงตลาดหุ้นไทยวันนี้ (31 ส.ค.) ปรับตัวขึ้นในทิศทางเดียวกับตลาดภูมิภาคส่วนใหญ่อยู่ในแดนบวก โดยตลาดบ้านเรารับแรงหนุนจากแผนการกระตุ้นเศรษฐกิจจะเข้าสู่ที่ประชุมคณะรัฐมนตรี (ครม.) ในวันพรุ่งนี้
แต่ช่วงนี้จะต้องติดตามทิศทางราคาน้ำมัน และค่าเงินอย่างใกล้ชิด เพราะหากราคาน้ำมันยังปรับตัวลง และเงินบาทยังอ่อนค่าตามภูมิภาค มีโอกาสที่จะตลาดจะปรับตัวลง นอกจากนี้ให้ติดตามตัวเลขการจ้างงานนอกภาคเกษตรของสหรัฐฯในวันศุกร์นี้ ถ้าหากออกมาดีกอาจเป็นข้ออ้างที่ทำให้สหรัฐฯปรับขึ้นอัตราดอกเบี้ยได้
แนวโน้มการลงทุนในวันพรุ่งนี้ (1 ก.ย.) มองว่า ตลาดมีโอกาสที่จะย่อตัวลง พร้อมให้แนวรับ 1,350 จุด ส่วนแนวต้าน 1,380-1,400 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
PTT ปิดที่ 268.00 บาท ลดลง 1.00 บาท
AOT ปิดที่ 276.00 บาท เพิ่มขึ้น 5.00 บาท
ADVANC ปิดที่ 238.00 บาท เพิ่มขึ้น 8.00 บาท
KTB ปิดที่ 18.20 บาท เพิ่มขึ้น 0.20 บาท
JAS ปิดที่ 5.65 บาท เพิ่มขึ้น 0.40 บาท
 
ที่มา: สำนักข่าวอินโฟเควสท์